cyanic-selkie/wikianc huggingface dataset:
Ji̱buti
A̱byin Ji̱buti yet a̱byin kya nang á̱ lyen ma̱ng a̱lyoot a̱gwomna̱ti nka nang Ri̱pobi̱lik Ji̱buti wu (Fi̱ransa: République de Djibouti; République de Djibouti; La̱ra̱ba: جمهورية جيبوتي, Jumhūrīyah Jībūtī; Somali: Jamhuuriyadda Jabuuti; Afar: Gabuutih Ummuuno), yet a̱byin kya ka̱ shyia̱ da̱ A̱ta̱m Afrika ka a̱ni di̱ fam-a̱byin A̱tyin Afrika. Ka̱ byia̱ a̱gi̱gak ma̱ng bibyin Somalya di̱ fam a̱tak hu, Ityopya di̱ fam a̱tak-jenshyung hu, Eritrea di̱ fam a̱za hu, mbeang A̱shong Kyai A̱sa̱khwot wu ma̱ng A̱ngam A̱sa̱khwot Aden wu di̱ fam a̱tyin hu. A̱byin Yamin si̱ shyia̱ a̱ma̱nyi A̱ngam A̱sa̱khwot Aden ka. A̱byin ka byia̱ a̱kuu shi kyai a̱byin a̱ tat kilomita a̱ma̱ntaa̱naai 23,200 (met a̱ma̱ntaa̱naai 8,958).
Bibyin_swanta Bibyin_Afrika Bibyin_A̱tyin_Afrika Bibyin_A̱ta̱m_Afrika Ji̱buti
Lyulyoot a̱ca̱cet a̱ka̱keang ma̱ng a̱ka̱keang mi̱ Jami̱ni
thumb|300px|right|Ta̱si̱la a̱mgba̱m a̱byin [[Jami̱ni]]
Si̱ huni hwa yet a̱jhyem lyulyoot a̱ca̱cet a̱ka̱keang ma̱ng a̱ka̱keang 2,054 na mi̱ Jami̱ni (mi̱ di̱ a̰tuk mam 1 Zwat Jhyiung 2021). Nang di̱n Tyap a̱ni, á̱ ngyei a̱mgba̱m a̱ka̱keang ma̱ng a̱ca̱cet a̱ka̱keang Stadt wa ku yet a̱sa̱t municipality a̱ni ma̱ a̱byin Jami̱ni (nwuan Municipalities of Germany) nang á̱ ku jong a̱wat nyian ta̱m ma̱ng a̱lyoot a̱kya. Da̱ a̱kwonu a̱kya, a̱yaamunisi̱paliti Jami̱ni ba̱ lan yet a̱cyuang da̱ a̱ka̱nyiung ba̱ nwai nyia̱ ta̱m ma̱ng a̱lyoot kani a̰ni, mat a̱nia wa á̱ si̱ nwai tyia̱ mba a̱ji, á̱ ni̱ ngyei mba Gemeinden. Historically, the title Stadt was associated with town privileges, but today it is a mere honorific title. The title can be bestowed to a municipality by its respective state government and is generally given to such municipalities that have either had historic town rights or have attained considerable size and importance more recently. Towns with over 100,000 inhabitants are called Großstadt, a statistical notion sometimes translated as "city", but having no effect on their administrative status. In this list, only the cities' and towns' names are given. For more restricted lists with more details, see:
Numbers of cities and towns in the German states:
Z
Germany, List of cities in
Si̱tet Rivat
Ya̱fang
Sí̱tet Naijeriya Sí̱tet_Fam_A̱tak-A̱tak_Naijeriya Naijeriya Si̱tet Rivat
Lyulyoot á̱niet á̱ ku jhyet mman á̱ nswak ma̱ a̱byin Muna̱pyia̱ Amerika mi̱ 1960 a̱ni
A̱tyōk
Dawuda Maichet Yo̱ona Ja̱me Robert Markut Williya̱m Richard Thomat Sitibin.
Maryamu Suzana Mariya Karen Lisa Linda Donna Patricia Debra Deborah.
Lyuut
thumb|A̱fang Rosetta ka, ma̱ng lyuut di̱ lyuut mi̱ lyuut nvwuon ntat, kikya ku yet vak fi̱k A̱khwukhwop a̱lyem Ma̱sa̱r wu.
Lyulyoot á̱niet á̱ lyen á̱ nswak mi̱ Kworiya A̱tak a̱ni
A̱ka̱seam
1. Seo-jun 2. Ha-joon 3. Do-yun 4. Eun-woo 5. Si-woo 6. Ji-ho 7. Ye-jun 8. Yu-jun 9. Ju-won 10. Min-jun.
A̱ka̱neam
1. Ji-an 2. Ha-yoon 3. Seo-ah 4. Ha-eun 5. Seo-yun 6. Ha-rin 7. Ji-yoo 8. Ji-woo 9. Soo-ah 10. Ji-a.
Lyulyoot a̱ca̱cet a̱ka̱keang Jami̱ni di̱n vak shi á̱niet
thumb|Ta̱si̱la a̱mgba̱m Jami̱ni thumb|Kpa̱p shi á̱niet ma̱ a̱lyia̱ 2019
Ca̱caat ma̱ng wa̱i German Federal Institute for Research on Building, Urban Affairs and Spatial Development, Großstadt (a̱gba̱ndang a̱keang) yet a̱gba̱ndang a̱keang wa a̱ byia̱ si̱ ku swak á̱niet swuat 100,000. Mi̱ Zwat Swak ma̱ng Sweang 31, 2015, a̱ca̱cet a̱ka̱keang 79 mami Jami̱ni nhyat ta̱fwat jini a̱wot á̱ si̱ tyia̱ lyulyoot nna hu a̱ji. Lyulyoot huni yet si̱ a̱yaamunisi̱paliti a̱nyanyin ba̱ shyia̱ mami a̱gi̱gak mba ba bibya ma̱nyin, a̱wot ku si̱ nwai mbeang yet si̱ a̱yaamunisi̱paliti ku a̱ka̱vwuo dandi na̱ shyia̱ mami urban agglomerations or metropolitan areas.
Lyulyoot
A̱tyii wuni ntak lyulyoot a̱ca̱cet a̱ka̱keang 79 na mi̱ Jami̱ni ma̱ng shi á̱niet ku yet ke ku swak 100,000 ma̱ a̱tuk mam 31 Zwat Swak ma̱ng Sweang 2015, ma̱nang Ofit Lulung Jami̱ni wu ku tyan a̱ni. Á̱ ni̱ ntyai a̱gba̱ndang a̱keang a̱ghyang mi̱ a̱tutuk ka̱nang gu yet a̱keangtung si̱tet ku mundundung kya, a̱wot mi̱ italik ka̱nang gu yet a̱gba̱ndang a̱keang a̱ swak ma̱ng shi á̱niet wa a̱ni mi̱ si̱tet ji. A̱tyii a̱tafa wu byia̱ nkhang nani:
Schwerin wa yet a̱keangtung si̱tet nang á̱ nwai tyia̱ a̱lyoot nggu ka a̱ji.
Nghwughwu
thumb|1. Berlin
thumb|2. Hamburg
thumb|3. Munich
thumb|4. Cologne
thumb|5. Frankfurt
thumb|6. Stuttgart
thumb|7. Düsseldorf
thumb|8. Dortmund
thumb|9. Essen
thumb|10. Leipzig
thumb|11. Bremen
thumb|12. Dresden
thumb|13. Hanover
Pelé
Edson Arantes do Nascimento (23 Zwat Swak 1940 – 29 Zwat Swak ma̱ng Sweang 2022), á̱ ka ngyei nggu ma̱ng a̱bubwuk a̱lyoot wu Pelé, ku yet a̱gba̱ndang a̱tyutsot a̱la̱u-a̱ti̱tak Bi̱razi̱t wa a̱ ku tsot di̱ fam a̱zanson a̱ni. Á̱ fa nggu a̱ yet a̱tyonyiung mami a̱ca̱cet á̱niettsot a̱la̱u-a̱ti̱tak a̱mgba̱m jen a̱wot sot FIFA si̱ bu ngyei nggu "a̱gba̱ndang a̱ swak wu", a̱ ku si̱ shyia̱ mami á̱nietvwuovi̱vwuo ba̱ ku shyia̱ ya-a̱son a̱wot á̱ si̱ cat mba a̱ swak a̱ni mi̱ sa̱ncuri 20 wu. Ma̱ a̱lyia̱ 1999, Komiti Oli̱mpik Bibyin Swanta ji yei nggu A̱tyunvwuo Sa̱ncuri wu a̱wot á̱ si̱ bu tyia̱ a̱lyoot nggu ka mami lyulyoot á̱niet 100 ba̱ swak di̱ yet a̱tsatsak a̱ni mi̱ sa̱ncuri 20 wu a̱si̱ Time. Ma̱ a̱lyia̱ 2000, sot International Federation of Football History & Statistics (IFFHS) ji si̱ koot Pelé tswak á̱ si̱ khai nggu a̱ yet A̱tyutsot A̱la̱u-a̱ti̱tak Sa̱ncuri wu a̱si̱ Swanta hu a̱wot a̱ si̱ ka yet a̱tyonyiung ma̱ á̱niet a̱feang ba̱ ku ya-a̱ywan di̱ yet A̱tyutsot A̱la̱u-a̱ti̱tak Sa̱ncuri wu a̱si̱ FIFA. Á̱ ku tyia̱ a̱yaala̱u 1,279 nang gu ku swuo a̱ni mi̱ nvwuo 1,363, mbeang mi̱ nvwuo kpa̱ndang, mi̱ Rekot Swanta a̱si̱ Guinness wu.
Lyulyoot a̱ca̱cet a̱ka̱keang Jami̱ni di̱n vak shi á̱niet
Nghwughwu
thumb|14. Nuremberg
thumb|15. Duisburg
Ya̱fang
* Jami̱ni
Nwap
Nwap yet sot á̱niet ja ji̱ kyiak jhyang ca̱caat ma̱ng nkyang nang konyan byia̱ na̱ tai jhyang a̱ni, a̱wot nkyang nani si̱ khap nji ma̱ng á̱niet susot jhyáng. Nkyang á̱na maai yet taada, a̱yaatyia̱-a̱khwop, a̱lyem, nkhang, sot-á̱niet, yet á̱niet, khwi, ku si̱sak nang á̱ghyang á̱niet nyia̱ ma̱ng a̱mba a̱ni da̱ a̱vwuo ka nang ba̱ shyia̱ di̱ swan a̱ni.
Khwong A̱ta̱m Nzwuom
A̱bwom a̱byin: "L'Abidjanaise" ("A̱bwom Abijan")
Bibyin_swanta Bibyin_Afrika Bibyin_Jenshyung_Afrika Khwong A̱ta̱m Nzwuom
A̱fan Tsaai
Ya̱fang
A̱ka̱keang A̱tyap
Yakubu Uma̱ru Gora
A̱tyoli Yakubu Uma̱ru Gora wa ku yet a̱tyulyuut A̱gwatyap a̱feang wu. A̱shai nggu wu wa yet A̱tyoli John Ba̱la Gora. A̱ci̱t nggu wu wa si̱ yet A̱tyoli Si̱tibin A̱kut. A̱ bu shyia̱ ma̱ng swuan bah.
Cenkwon
Cenkwon (Kpat: Samaru Kataf) yet a̱keang kya mi̱ Distrik Njei mi̱ Sot A̱gwomna̱ti Mali Zangon Katab ma̱ a̱tak Si̱tet Ka̱duna di̱ fam-a̱byin Fam A̱ka̱wa̱tyia̱ a̱byin Naijeriya. Zwunzwuo-ta̱m tá̱m a̱vwuo ka, jija yet 802.
Ya̱fang
Sot a̱gwomna̱ti mali Zangon Katab A̱byintyok A̱tyap
Lyulyoot a̱yaagwomna sí̱tet Naijeriya
A̱tyii a̱ khwi a̱tatak ka a̱ni byia̱ lyulyoot a̱yaagwomna sí̱tet Naijeriya hu. Á̱ ni̱ khai a̱yaagwomna á̱fai ka̱nang ba̱ tyak a̱cak-nta̱m ndyia̱ a̱naai (ku ba̱ swak a̱ka̱cak-nta̱m a̱feang bah). Minista ghyang nang a̱kwak a̱son a̱byin wu nkhai a̱ni, nggu wa nwuan naat mbwuot Fam A̱keangtung Mundundung hu.
Maai
A̱yin na maai ofit Gwomna wu ka̱nang gu yet nggwon a̱byin Naijeriya kya di̱n vak byin, a̱ tat ndyia̱ 35, a̱ yet memba sot kwai nfwuo wa a̱wot a̱ shyiat li̱n a̱ma da̱ a̱vwuo sot kwai nfwuo a̱ji. Kpa̱m cam a̱byin hu nkhap a̱ka̱cak-nta̱m ndyia̱ a̱naai nia ma̱nyin nwuak a̱yaagwomna a̱yaasi̱tet ba ba̱ swan mi̱ ofit.
Shyishyi nwuai ofit
Kpa̱m cam a̱byin Naijeriya hu nkhap shyishyi nwuai ofit sak A̱yaagwomna a̱yaasi̱tet Naijeriya:
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
A̱ka̱fwuop nta
A̱yaagwomna sí̱tet Nigeria
Siman Gora
A̱tyoli (Bi̱rigedya Jenera) Siman "Simon" Gora yet a̱tyukwai-nfwuo-á̱niet wa a̱ ku cat cuk sa̱neto Fam Ka̱duna A̱tak ma̱ a̱lyia̱ 2023, a̱wot ku si̱ tyia̱ bah. Nggu wa yet Shettima A̱tyap wu.
A̱tyap Á̱niet nswuan
Jonathan Gyet Ma̱ude
Jonathan Gyet Ma̱ude wa yet A̱gwam A̱daa ku Kpop Ham a̱fwun wu.
A̱daa
Juri A̱yok
A̱tyoli (ACP) Juri Ba̱bang A̱yok wa yet A̱cok A̱byin A̱tyap wu. Nggu wa ku si̱ yet a̱son a̱kpangcuk Sot A̱gwomna̱ti Mali Nietcen A̱fakan wu, kyiak neet mi̱ 1989 ba̱ng si̱ tat jen ji nang a̱gwomna̱ti mundundung ba si̱ san cuk ji mbwak nggu mat jhyia̱ 1992 ji̱ ku doot tsi̱tsak A̱tyap ba ma̱ng Á̱nietcen A̱fakan ba.
A̱tyap Á̱niet nswuan
Mada̱ga̱si̱ka
A̱byin Mada̱ga̱si̱ka, á̱ lyen ma̱ng a̱lyoot a̱gwomna̱ti nka nang Ri̱pobi̱lik Mada̱ga̱si̱ka (Malagasi: Repoblikan'i Madagasikara /republiˈkʲan madaɡasˈkʲarə̥/, Fi̱ransa: République de Madagascar), a̱wot á̱ ku si̱ ngyei di̱n jen ji̱ swak a̱ni nang Ri̱pobi̱lik Mala̱gasi wu a̱ni, yet a̱byin kya ka̱ shyia̱ a̱ka̱wa̱tyia̱ a̱sa̱khwot mi̱ A̱gba̱ndang Kyai A̱sa̱khwot Ndiya wu, shyia̱ kpa̱mkpaan ma̱ng kilomita 400 (met 250) neet mi̱ khwong kyai a̱sa̱khwot fam-a̱byin A̱tyin Afrika hu, a̱ma̱nyi A̱na̱nwuai A̱sa̱khwot Mozambik ka. Ma̱ng shi kyai a̱byin ku yet kilomita a̱ma̱ntaa̱naai 592,800 (met a̱ma̱ntaa̱naai 228,900) a̱byin Mada̱ga̱si̱ka kya yet a̱byin a̱ka̱wa̱tyia̱ a̱sa̱khwot a̱feang ka̱ swak ma̱ng shi a̱ni mi̱ swanta hu, a̱ma̱lyim Ndonisiya. A̱kuu a̱byin ka byia̱ a̱byin a̱ka̱wa̱tyia̱ a̱sa̱khwot nang á̱ ka ngyei Mada̱ga̱si̱ka (a̱byin a̱ka̱wa̱tyia̱ ka̱ yet a̱feang ma̱ng shi kyai mi̱ swanta hu) a̱ni, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t ghyáng.
A̱bwom a̱byin
"Nwan, A̱byin A̱yaatyia̱-a̱khwop Nzi̱t ka nang Zi̱ Cat a̱ni!" ("Ry Tanindrazanay malala ô!") Fail:Ry Tanindrazanay malala ô! (instrumental).ogg
Ya̱fang
Bibyin swanta Bibyin Afrika Bibyin A̱tak Afrika
Si̱tet Ba̱yelsa
Si̱tet Ba̱yelsa shyia̱ mi̱ fam a̱tak a̱byin Naijeriya mami Da̱li̱ta Nija kya. Á̱ ku ghwut ma̱ng si̱tet ji neet mi̱ Si̱tet Rivat ja a̱tuk 1 Zwat Swak 1996. Si̱tet Ba̱yelsa shyia̱ mi̱n sí̱tet ji̱ yet swaí a̱ni mi̱ Naijeriya. A̱gba̱ndang a̱keang ma̱ng a̱keangtung wu wa yet Yenagowa a̱keang ka̱ ni̱ swuo a̱bung mat a̱ri̱giwa a̱ni. Si̱tet Ba̱yelsa byia̱ a̱gi̱gak ma̱ng Si̱tet Rivat di̱ fam a̱tyin, Si̱tet Da̱li̱ta ja si̱ shyia̱ nji di̱ fam a̱za, ma̱nang a̱sa̱khwot A̱gba̱ndang Kyai A̱sa̱khwot Ati̱lantik na si̱ shyia̱ di̱ fam a̱tak ma̱ng jenshyung. Shi a̱swap ma̱ng a̱kpai Si̱tet hu bai mai kilomita a̱ma̱ntaa̱naai 10,773 (met a̱ma̱ntaa̱naai 4,159). Si̱tet Ba̱yelsa ji byia̱ Susot A̱gwomna̱ti Mali a̱ni̱nai á̱ ngyei: Ekeremo, Kolokuma/Opokuma, Yenagowa, Nembe, Ogbia, Sagbama, Brass ma̱ng A̱tak Ijo. Si̱tet ji ja yet a̱ba̱da̱dei ka mi̱ Naijeriya ma̱ng shi á̱niet ma̱nang Fang 2006 nhyia̱ a̱ni.
Patrick Yakowa
Patrick Ibrahim Yakowa wa ku yet a̱son gwomna Si̱tet Ka̱duna a̱ neet fam A̱tak Ka̱duna a̱ni.
Á̱niet Swak
Ishaya Shyia̱ka̱ryi
A̱tyoli (AVM) Ishaya A̱bwoi Shyia̱ka̱ryi "Aboi Shekari" (OON) (byin 30 Zwat A̱ni̱nai 1940) wa ku yet gwomna Si̱tet Ka̱na̱u kyiak neet mi̱ Zwat A̱kubunyiung 1978 ba̱ng si̱ tat Zwat Swak 1979, di̱n jen ji nang á̱ sweap neet mi̱ a̱gwomna̱ti a̱khwot á̱kwop ba nat mi̱ a̱gwomna̱ti a̱sai bung Ri̱pobi̱lik A̱feang wu he nang Muhammadu Abubakar Rimi wa si̱ bai yet gwomna wu. A̱fwun, nggu wa yet a̱kpangcuk Sot Á̱nietkhwop-á̱niet A̱tyap wu.
A̱tyap Á̱niet nswuan Byin 1940
Ibrahim Traore
Ibrahim Traoré (byin 1988) yet a̱khwot a̱kwop Burkinabé wa a̱ yet a̱kwak a̱son a̱ fwuong jen a̱si̱ Burkina Faso kyiak neet mi̱ ta̱borop a̱gwomna̱ti 30 Zwat A̱kubunyiung 2022 nang á̱ ti̱n a̱kwak-a̱son a̱ fwuong jen, Paul-Henri Sandaogo Damiba, mi̱ cuk ji a̱ni. Ma̱ng ndyia̱ 34, Traoré wa yet a̱shushyuo a̱mgba̱m a̱yaakwak a̱son bibyin swanta ba.
Ya̱fang
Burkina Faso
Mam
thumb|Ghwughwu a̱tsak li hu á̱ ku kyiak ma̱ a̱lyia̱ 2019 mami a̱mgba̱m a̱ta sai kyai tswazwa ka di̱n vak ta̱m ma̱ng kyangcyam mam ghyang
Mam (a̱lama: ) yet a̱ta̱ngwat ka̱ sai ma̱ a̱ka̱wa̱tyia̱ kpa̱m nvam na̱ kaat mam hu a̱ni mi̱ kyai tswazwa hu.
Ya̱fang
Si̱stem Mam
Mam Sa̱t (A̱merika)
A̱ka̱fwuop nta
Naat mbwuot kuzang a̱lyia̱ mi̱ Muná̱pyia̱ Sí̱tet hu A̱yaati̱kut ba̱ byia̱ nghwughwu-a̱guguut a̱ni Nfwung mundundung Muná̱pyia̱ Sí̱tet na Nkhang Muná̱pyia̱ Sí̱tet na Muná̱pyia̱ Si̱tet Mmam fwung mi̱ Muná̱pyia̱ Si̱tet hu Naat mbwuot ku byia̱ a̱meang ma̱ng Tyeizat A̱merika hu
Markut Zuka̱beg
Markut Elliot Zuka̱beg (bin Mam 14,Zwat 5, 1984) yet A̱tyubyia̱ A̱merka wa. A̱tyu kau nzwa gu yet a̱ si bu yet a̱gwak a̱cyetaneang wu. Ngu ma̱ng á̱ghyiang a̱niet bya ku tsa Fesbuk mbeang Meta. N gu wa yet a̱gba̱ndang nkompani ngu na.
Mam A̱ka̱neam Bibyin Swanta
Mam A̱ka̱neam Bibyin Swanta ku Mam Nggwoneam Bibyin Swanta hu, yet mam hwa nang Muná̱pyia̱ Bibyin Swanta hu hwa bai ndyo a̱ni. Á̱ bu ngyei mam huni Mam A̱ka̱neam ku Mam Nggwoneam hu. A̱tuk mam 11 Zwat Swak 2012 kya á̱ ku ntsa a̱gwai mam nani. A̱tuk mam kani kya á̱ nshei á̱niet ba a̱mgba̱m nang a̱ka̱neam mmyim ba̱ shyiat a̱ka̱wat nyian nta̱m ma̱ng shyiat shi mi̱ swanta hu. Ni̱neam myim yet kyang a̱gwai hwa, na̱ndyung hwa bah.
A̱minyam
A̱minyam ba yet kwai ja ma̱ A̱tyap. A̱minyam ba byia̱ a̱bankwaí a̱feang: A̱fakan ma̱ng A̱son ba.
Ya̱fang
A̱tyap
A̱byin A̱wusi̱ka̱ra (a̱gba̱ndang fam-a̱byin)
A̱byin A̱wusi̱ka̱ra ku A̱byin A̱basi̱ko ku A̱wusi̱ka̱la̱riya (Euskal Herria; País Vasco; Pays basque, Shong: Basque Country) kya yet a̱lyoot mali A̱wusi̱ka̱ra ka. A̱byin A̱wusi̱ka̱ra ka shyia̱ di̱ fam jenshyung Pi̱rinewot hu hwa, kpa̱mkpaan ma̱ng gak Fi̱ransa ma̱ng Si̱pen di̱ khwong A̱ngam a̱sa̱khwot Bi̱si̱ka̱ya hu. Euskal Herria wa yet a̱son a̱lyoot A̱wusi̱ka̱ra ka nang á̱ lyuut mi̱ kwaa̱mbwat nang á̱ ngyei a̱byin ka ba̱ swan a̱ni, kyiak neet mi̱ sa̱ncuri 16 wu.
A̱ka̱fwuop nta
Swam-a̱byin A̱wusi̱ka̱ra Nfam nang á̱ tyam a̱ni A̱yaati̱kut ba̱ byia̱ nghwughwu a̱guguut
Jei
Jei bye fa:
John Ayuba
A̱tyoli John Ma̱rkut Ayuba (byin 15 Zwat Tswuon 1958) wa yet Tafida A̱tyap wu. Nggu wa ku yet byia̱k a̱tyucat cuk gwomna Si̱tet Ka̱duna wu nang á̱ ngyei Isa Ashiru a̱ni mi̱ khai 2023 hu.
Mam A̱nyiuk Bibyin Swanta
Mam A̱nyiuk Bibyin Swanta, MA̱BS (Shong: International Women's Day, IWD), yet mam a̱gwai hwa da̱nian ya̱ ason a̱nyiuk mi̱ swanta hu a̱ni. A̱tuk 8 Zwat Tsat ja yet mam hu. Mam a̱hwa hwa yet mam nang á̱niet ma̱ a̱di̱di̱t nja̱u san-a̱pyia̱ a̱nyiuk ma̱ng tat-a̱ghyi mba a̱ni. Bi̱ri̱ng ma̱ng a̱nia, a̱tuk mam a̱kya kya á̱ ni̱ lyiat a̱lyiat a̱wot á̱ li sanggak á̱tyok na ngyok tswot a̱nyiuk a̱wot á̱ yok mba ba̱ tyei mman ba̱ shim tyei a̱ni.
John Ayuba
A̱tyap Á̱niet nswuan Byin 1958
A̱ku (kwai)
A̱ku ba yet kwai ja ma̱ A̱tyap. Bibya ku tsa bai kpaat swat da̱ a̱vwuo ka nang á̱ ngyei A̱byintyok A̱tyap a̱fwun a̱ni, a̱zaghyi A̱tyia̱caat ba.
Asimi Goyita
Konet Asimi Goyita ku Assimi Goïta (byin 1980 ku kpa̱mkpaan) yet a̱gba̱ndang a̱khwot a̱kwop wa a̱ yet a̱kwak a̱son a̱byin a̱ fwuong jen a̱si̱ a̱byin Mali kyiak neet ma̱ a̱tuk 28 Zwat Tswuon 2021. Goyita wa ku yet a̱kwak a̱son sot Komiti A̱byin mat San Á̱niet ba, ji̱ yet sot a̱khwot a̱kwop ji̱ ku ta̱wap cet a̱gwomna̱ti hu mbwak a̱khwukhwop a̱kwak a̱son a̱byin wu Ibrahim Boubacar Keïta mi̱ ya̱borop a̱gwomna̱ti Mali 2020 hu. Goyita si̱ bwuak a̱ san tyok hu mbwak Bah Ndaw nang á̱ ta̱borop a̱gwomna̱ti Mali ba á̱ tyak ma̱ a̱lyia̱ the 2021 a̱wot kyiak neet mi̱ di̱n jen a̱ja á̱ si̱ shim nggu yet a̱kwak a̱son a̱byin fwuong jen Mali wu.
Ya̱fang
Mali Byin 1980
A̱ku (kwai)
Ya̱fang
A̱tyap
A̱kpaisa
A̱kpaisa yet a̱bankwai kya mi̱ kwai A̱gbaat ji ma̱ A̱tyap.
Jei (A̱tyap)
Jei yet a̱bankwai kya mi̱ kwai A̱gbaat ji ma̱ A̱tyap.
Bu nwuan
A̱gbaat (kwai)
A̱ku (nwap)
A̱ku ba yet nwap ja di̱ sot a̱gwomna̱ti mali Jemaa, Si̱tet Ka̱duna, Naijeriya.
Nnwap mi̱ Naijeriya
Kakwak
Kakwak yet a̱bankwai kya mi̱ kwai A̱gbaat ji ma̱ A̱tyap.
Bu nwuan
A̱gbaat (kwai)
A̱gbaat (kwai)
A̱gbaat yet kwai ja ma̱ A̱tyap. A̱gbaat ba byia̱ a̱bankwaí a̱tat: A̱kpaisa, Jei ma̱ng Kakwak ba.
Ya̱fang
A̱tyap
Mat
(a̱lama: ) hwa yet pi̱lanet naai kyiak neet Mam hu.
Si̱stem Mam
A̱yahuda
A̱yahuda (יְהוּדִים, ISO 259-2:, yei Isi̱rela: ) ku Á̱niet Yahuda ku A̱yahudawa yet nwap ma̱ng sot khwi ja, ji̱ yet á̱ka̱mbwon A̱yahuda gbangbang ninia   ma̱ng A̱biru  á̱si̱ bibyin Isi̱rela ma̱ng Yahuda gbangbang. Nwap Yahuda, yet á̱niet, ma̱ng khwi mba hu mun byia̱ a̱meang ma̱ng á̱ghyang, nang Khwiyahuda hwa yet khwi nwap A̱yahuda hu, shimba a̱kwa khwi ka vwuon vi̱vwuon kyiak neet mi̱ tsotswat ba̱ng si̱ nat mi̱ nwai khwi.
Ghyuai kurum hya̱u nkyangcung mi̱ Naijeriya
Á̱ ncong a̱ si̱ tat 1970 a̱ni, a̱ca̱cet a̱niet ba̱ shyia̱ ma̱ A̱gwomna̱ti ba̱ a̱ni si̱ dam beang a̱niet Naijeriya ba ba̱ ka shyia̱ kwai hya̱u hu di̱ mi̱n hyaai kurum ma̱di̱di̱t bah. Cat beang a̱niet hu hwa si̱ tyia̱ A̱gwomna̱ti ba si̱ nwuo teang a̱ka̱nkurum a̱ghyang na̱ myim a̱niet Naijeriya ba ba̱ teang di̱ kwai hya̱u hu a̱ni. Si̱ huni hwa si̱ tyia̱ kyiak neet di̱n jen a̱ja, a̱niet Naijeriya ba si̱ nshyiat hya̱u hu á̱ kwai ku di̱ ba̱ byia̱ kurum ku tat a̱ga̱faat a̱ but a̱ni bah.
Mbwuk
thumb|Mbwuk a̱mali tazwa ga̱swuong a̱ghyang a̱niet Mbwuk yet a̱lilyit nkyuo a̱kpa̱u kyang wa.
Ghyuai kurum hya̱u nkyangcung mi̱ Naijeriya
Kurum hya̱u á̱ ku teang á̱ nkwai a̱ni ku yet ma̱ng kyang nyiung hwa bah. A̱ka̱sa lyiai hya̱u á̱ghyang ku ghyuai kurum lyiai hu za̱m. A̱ka̱sa á̱ghyang si̱ ntyei kurum hu ba̱t. Ku li a̱ ngyei da̱ á̱ ku mbyia̱ A̱kwoka̱son A̱byin Naijeriya a̱ ku nwai mbeang hya̱u a̱ni bah.
A̱yahuda
Ya̱fang
Isi̱rela
Ghyuai kurum hya̱u nkyangcung mi̱ Naijeriya
A̱cyiet ka si̱ cong a̱ tat 2023. Mi̱n Zwat Tswuon ji̱ swak a̱ni, a̱niet Naijeriya ba si̱ nat A̱gba̱ndang Khai. Á̱ ku ntyak Khai hu a̱ni, Sa̱neto Bola Ahmed Tinubu, a̱tyu á̱ ngyei ma̱ng Bola Tinubu a̱ni wa a̱ si̱ nyia̱ a̱ya nhu. A̱niet ba̱ ku khai nggu a̱ni si̱ cat a̱khwu mat a̱gwai na.
A̱ ku bwuo mmam ma̱di̱di̱t bah, Sa̱neto Tinubu si̱ hyia̱ ma̱ng a̱niet ba nang Tyok nggu hu na nfwung teang kurum hya̱u hu. Ghyuai kurum hya̱u hu zi̱ za lyen a̱ni si̱ bai tyak. Kyiak neet a̱tuk ka A̱kwaka̱pyia Tinubu nhyia̱ a̱lyiat a̱nia a̱ni, kurum hya̱u nkyangcung si̱ ka nnyeak ma̱ a̱nggang. Hya̱u á̱ ku kwai lita a̱nyiung da̱ ₦184 a̱ni si̱ ki mbai ₦600 ma̱ng kyang tazwa ma̱ a̱ka̱keang á̱ghyang. Da̱ a̱kwonu a̱kya, da̱ a̱yin a̱vwuo nang Legwot ma̱ng Ibadan a̱ni, á̱ ku lyiai ₦500.
Di̱ yong huni mi̱ Zwat A̱taa 2023, A̱gwomna̱ti ba lyiai hya̱u hu ₦488 di̱ lita a̱nyiung. Shai kurum kwai hya̱u huni bai ma̱ng a̱niet Naijeriya ba a̱bung ba̱t. A̱mgba̱m nkyang á̱ lyiai mi̱n Káswuo ji ma̱nini ka a̱ni mban a̱ka̱nkurum ma̱t ghyuai kurum hya̱u A̱gwomna̱ti Naijeriya ba ti̱n a̱ni.
Naijeriya 2023 mi̱ Naijeriya
Abi̱duraman Cyani
Abi̱duraman Cyani (ku Abdourahamane Tchiani ku Abdourahmane Tchiani) (عبد الرحمن تشياني; á̱ bu ngyei Umar Cyani ku Omar Tchiani) yet a̱gba̱ndang a̱khwot a̱kwop Ni̱njer wa a̱ yet a̱kwak a̱son National Council for the Safeguard of the Homeland wu, sot a̱khwot á̱kwop ji̱ ta̱borop a̱gwomna̱ti Ni̱njer ba. Nggu wa yet a̱gwam á̱nietcok a̱kwak a̱son a̱byin Ni̱njer wu kyiak neet ma̱ a̱lyia̱ 2011. A̱ ku byia̱ mbwak mi̱ ya̱borop a̱gwomna̱ti a̱byin Ni̱njer a̱lyia̱ 2023 hu nang á̱ fam a̱kwak a̱son a̱byin wu Mohamed Bazoum á̱ ba̱ng. Ma̱ a̱tuk mam 28 Zwat A̱natat 2023, a̱ shei ma̱ng a̱pyia̱ nggu nyia̱ nggu wa yet a̱kwak a̱son National Council for the Safeguard of the Homeland wu, sot a̱khwot á̱kwop ji̱ ku san tyok a̱gwomna̱ti hu mman nfeang na̱ ku swak a̱ni. Ya̱borop a̱gwomna̱ti hu hwa si̱ tsa jhya̱ 2023 Ni̱njer ji.
Ya̱fang
Ni̱njer
Ma̱ka̱u
A̱byin Ma̱ka̱u ku Ma̱ka̱wo (Kanton: 澳門, ōu.mǔːn; Potugit: Macao /mɐˈkaw/; Shong: Macau /məˈkaʊ/), á̱ lyen ma̱ng a̱lyoot a̱gwomna̱ti ka nang Fam A̱byin Kwak A̱son Ma̱ka̱u á̱ ku Khap á̱ Sak si̱ Ri̱pobi̱lik Á̱niet Caina (FA̱KA̱MKS) (Kanton: 中華人民共和國澳門特別行政區; Potugit: Região Administrativa Especial de Macau da República Popular da China (RAEM); Shong: Macao Special Administrative Region of the People's Republic of China (MSAR)), yet a̱gba̱ndang a̱keang wa ma̱ng fam a̱byin kwak a̱son nang á̱ ku khap á̱ sak a̱ni si̱ Ri̱pobi̱lik Á̱niet Caina di̱ fam jenshyung Delta A̱ghyui Wulu hu kpa̱mkpaan Kyai A̱sa̱khwot Caina A̱tak hu. Ma̱ng shi á̱niet kpa̱mkpaan 680,000 ma̱ng shi kyai a̱byin kilomita a̱ma̱ntanaai 32.9 (met a̱ma̱ntanaai 23.7) a̱ni, kikya si̱ yet fam a̱byin ku swak byia̱ á̱niet ba̱ fam fi̱fam da̱ a̱vwuo a̱nyiung a̱ni mi̱ swanta hu.
Ya̱fang
Bibyin swanta Bibyin A̱siya Bibyin A̱tyin A̱siya
Mali
A̱bwom a̱byin: "Le Mali" ("Mali")
A̱byin Mali (yei Fi̱ransa: ​/mali/; yei Shong /ˈmɑːli/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Mali wu (Fi̱ransa: République du Mali; Ba̱mba̱ra: ߡߊߟߌ ߞߊ ߝߊߛߏߖߊߡߊߣߊ, Mali ka Fasojamana, Fa̱taa: 𞤈𞤫𞤲𞥆𞤣𞤢𞥄𞤲𞤣𞤭 𞤃𞤢𞥄𞤤𞤭, Renndaandi Maali; La̱ra̱ba: جمهورية مالي‎, Jumhuriat Mali; Shong: Republic of Mali), yet a̱byin kya di̱ fam a̱byin Jenshyung Afrika nang bibyin ghyáng keang di̱ tityak a̱ni. A̱byin Mali kya byia̱ shi kyai a̱byin a̱ni̱nai mi̱ Afrika, ma̱ng shi kyai a̱byin ku swak kilomita a̱ma̱ntaa̱naai 1,240,000 ma̱ a̱da̱dei (met a̱ma̱ntaa̱naai 480,000). Shi á̱niet a̱byin Mali yet miliyon 19.1 hwa. A̱wot á̱ ku tyan %67 á̱niet nka ba̱ ka̱n ntat ndyia̱ 25 bah mi̱ da̱ a̱lyia̱ 2017. A̱keangtung nka ma̱ng a̱gba̱ndang a̱keang a̱ swak ma̱ng shi wa yet Bamako. A̱byin Mali ka̱ shyia̱ ma̱sa̱t a̱ni byia̱ nfam-a̱byin a̱ni̱nai a̱wot a̱gi̱gak nggu ba di̱ fam a̱za hu si̱ tat a̱ka̱wa̱tyia̱ Tswa A̱ji̱jak Sa̱hara ka. Kap fam a̱tak a̱byin hu shyia̱ mi̱ Sa̱vana Sudan ji, a̱vwuo ka nang ma̱ a̱di̱di̱t á̱niet a̱byin ba shyia̱ ma̱ng swat hu, a̱wot a̱ka̱ghyui Nija ma̱ng Senegal na si̱ kai mami nka. Tung nzwa a̱byin hu ngyong di̱n khap hwa ma̱ng lung a̱tsatsak nfang a̱byin. A̱nyiung mami a̱tsatsak nfang á̱na nang a̱byin ka byia̱ a̱ni wa yet zi̱nariya, a̱wot a̱byin kikya si̱ yet a̱tat mi̱ bibyin Afrika ku ghwut ma̱ng zi̱nariya ma̱ a̱byin ma̱ng shi a̱ni. Ka̱ bu ghwut lyiai nfak mi̱ bibyin nta.
Ya̱fang
Bibyin_swanta Bibyin_Afrika Bibyin_Jenshyung_Afrika Mali
A̱na̱ndan
(a̱lama: ) wa yet pi̱lanet feang hu kyiak neet mi̱ Mam hu. Nggu wa yet pi̱lanet a̱ka̱fan ma̱ng kyai tswazwa ka̱ nhyat ma̱ng nkyang a̱ swak mami a̱mgba̱m nvam a̱ka̱fan mi̱ Si̱stem Mam hu, a̱wot nggu wa ma̱nyin si̱ byia̱ kyai ma̱ng shi ku bai kpa̱mkpaan ma̱ng si̱ a̱kpa̱ndang hyia̱k nggu wu Swanta. A̱ ni̱ tyong a̱ kaat ma̱ a̱tak (a̱zagaat bwan Swanta), a̱wot a̱ ni̱ tyai mi̱ kyai tswazwa Swanta hu nci̱ri̱ng kpa̱mkpaan ma̱ng Mam hu, ku nang "a̱ta̱ngwat tsotson" ku nang "a̱ta̱ngwat jenshyung" ka. Ku nang a̱nia wa ku ma ndi ma̱ng Makyuri, A̱na̱ndan tyai a̱ swak ba̱t, ma̱nang nggu wa yet kyang tat ku sai a̱ swak kuzang mi̱ kyai tswazwa Swanta hu a̱ma̱lyim Zwat ji ma̱ng Mam hu, a̱ sai a̱kyenkyai a̱nkyai lan kuzang pi̱lanet taada ku tai a̱ta̱ngwat a̱ni ku a̱ta̱ngwat ka̱ yong di̱ tyan jhyiung a̱ni. Ma̱ng tangka̱i tyai a̱hwa mi̱ kyai tswazwa Swanta hu, A̱na̱ndan ku yet kyang tai ma̱ng a̱tsatsak kyang wa mi̱ nkhang á̱nietbishyi, mi̱ a̱yaataada mba ma̱ng lyen á̱ta̱ngwat.
Si̱stem Mam
HIGA!
HIGA! (Wusi̱ka̱ra: Hizkuntza Gutxituetako Hiztun Gazteen Topaketa ku fa A̱tung Nfi̱ng Na̱ Lyiat A̱cyuang Lilyem) yet a̱tung kya nang á̱ jhyi mat nfi̱ng na̱ lyiat di̱ lilyem nang á̱ kyiak nang a̱cyuang nia a̱ni. A̱tung kani nyia̱ ma̱ a̱keang Gasteiz kya, ma̱ a̱byin A̱wusi̱ka̱ra ka. Kpa naai hu a̱si̱ a̱lyia̱ 2023 ka shyia̱ di̱ naat mbwuot kyiak neet ma̱ A̱tuk A̱ta̱nii 17 ba̱ng si̱ tat A̱tuk Juma 21 Zwat A̱natat 2023.
Yuranut
(a̱lama: ma̱ng ) hwa yet pi̱lanet 7 kyiak neet Mam hu.
Si̱stem Mam
Harrison Bunggwon
Harrison Isuu Bunggwon ku Harrison Yusuf Bungwon (25 Zwat Swak ma̱ng Jhyiung 1949 – 6 Zwat Nyaai 2016) ku yet a̱tyuba̱ngtyok A̱byintyok A̱tyap wa, di̱ fam a̱tak Si̱tet Ka̱duna, ma̱ a̱byin Naijeriya. Á̱ ku lyen nggu ma̱ng a̱lyoot ntyok ka, A̱gwatyap II.
A̱son shyicet ma̱ng tat-a̱pyia̱
Á̱ ku byin Bunggwon Ma A̱tyoli Bunggwon Yawa ma̱ng A̱yang-a̱li A̱to Bunggwon kya ma̱ a̱tuk mam 25 Zwat Swak ma̱ng Jhyiung 1949 mi̱ Bafoi, Fam Ka̱nai, A̱tyap ka, Fam A̱za, Naijeriya Bi̱ri̱ti̱n (di̱ fam a̱tak Si̱tet Ka̱duna a̱fwun hu, mi̱ Naijeriya). A̱tyia̱ nggu wu ku saan ma̱ a̱lyia̱ 1953, nang gu ku yet ndyia̱ a̱naai nia ma̱nyin.
A̱cyet tat-a̱pyia̱ nggu ka ku si̱ ntsa mi̱ Zwat Jhyiung a̱lyia̱ 1957 nang gu ntat ndyia̱ a̱natat a̱ni, mi̱ Native Authority Junior Primary School, Bafoi-Ka̠nai. Lilyim nang gu ngya mak nwuo da̱ a̱vwuofang nggu hu ma̱ a̱lyia̱ 1961, a̱ si̱ nwuo Native Authority Senior Primary School, Ka̱ciya. Ma̱ a̱lyia̱ 1963, Bunggwon si̱ shyia̱ nwuo mi̱ Government Technical School, Soba, Zariya, a̱vwuo ka nang gu nhyat ndyia̱ a̱feang ma̱ng á̱kum a̱ si̱ ba̱ shyia̱ nwuo Government Technical College, Ka̱na̱u, nang ma̱ a̱di̱di̱t lyen a̱ni ma̱ a̱lyia̱ 1965. Ma a̱nia wa, di̱dang cat fang Bwok-ntswam Ma̱kanik nggu hu si̱ kin mban ma̱nang gu ni̱ nshyia̱ Government Technical College mi̱ Ka̱na̱u a̱ni, kyang ku fuut nggu di̱ cat ma̱ng shyia̱ za̱nang a̱wat fang kyang hu gu cat fang a̱ni di̱n nvak Bureau for External Aid Scholarship ma̱ a̱byin Muná̱pyia̱ A̱yaari̱pobi̱lik Soshyalis Soviyet (MA̱SS) ka ma̱ a̱lyia̱ 1969 nang gu ku ngaan tutu fwuon a̱malifang ban-feang (sa̱ka̱nda̱ri) hu.
Tsi̱tsak 1971 – 1975, a̱ fang Bwok-ntswam Ma̱kanik a̱ si̱ san bachelor's degree (B.Tech.) ma̱ng master's degree (M.Tech.) mi̱ Yunivasi̱ti Lyennkyangta̱m Byelorusiya, Mi̱nsi̱k, a̱vwuo ka nang gu ku tyak fang hu za̱ra̱u-za̱ra̱u. Ma̱ a̱lyia̱ 1977, a̱ si̱ ya a̱son ma̱ng doctorate (Ph.D.) programme nggu da̱ A̱vwuomyiam Sains ma̱ng Lyennkyangta̱m Yunivasi̱ti Mancesta, Muna̱pyia̱ A̱byintyok, a̱ si̱ kin ngaan fang hu ma̱ a̱lyia̱ 1980.
Ta̱m
Bunggwon ku yet a̱tyentyang a̱tyubyia̱lyen wa, a̱bwok-ntswam nang á̱ nkhapsak a̱ni, a̱myimzang a̱tyutyiet, a̱tyulyen a̱lyiat ma̱ng a̱tuba Nigeria Society of Engineers nang á̱ fa̱k da̱ nggu a̱ni, a̱nyan wa byia̱ si̱ hu ku lan ndyia̱ 16 mi̱ lyenkyang, ma̱ng tyiet ma̱ng a̱nyiung mami a̱yaapoliteknik Afrika ba̱ lan byia̱ shi a̱ni, Politeknik Ka̱duna.
Tsi̱tsak 1986 – 2002, Bunggwon khwo nang:
Mi̱ Zwat a̱kubunyiung 2002, Dr. H. Y. Bunggwon si̱ byiak a̱ kai khwo bwok-ntswam hu a̱ ghwon, lilyim ndyia̱ ma̱ a̱di̱di̱t á̱si̱ a̱tsatsak khwo a̱byin byin nggu ka a̱zata̱n a̱gwomna̱ti a̱byin nggu ka.
Za̱náng
Mat tyaat á̱kyenkyai nta̱m nggu na, Dr. H. Y. Bunggwon si̱ san ncyin ma̱ng za̱náng ma̱ a̱di̱di̱t nang:
Swat memba
Nang a̱bwok-ntswam a̱ ku san tyiet mi̱ Mancesta a̱ni, Bunggwon ku yet associate memba Institute of Industrial Managers, Tyok Muná̱pyia̱; memba American Institute of Industrial Engineers ma̱ng a̱bwok-ntswam a̱nyan wa ku nyia̱ ri̱jista ma̱ng Council for the Regulation of Engineering of Nigeria (COREN).
Satun
(a̱lama: ) hwa yet pi̱lanet 6 kyiak neet Mam hu.
Si̱stem Mam
Harrison Bunggwon
Zwakhwu
A̱ ku nyia̱ a̱ca̱cet nkyang ma̱ a̱di̱di̱t a̱wot si̱ shim cyok bai di̱ yetA̱gwatyap, A̱tyap Traditional Council, A̱tak Njei, Nietcen A̱fakan.
Nang A̱tyia̱ A̱tyap a̱feang wu a̱ni, A̱gwam Dr. H. Y. Bunggwon ku byia̱ a̱gba̱ndang ta̱m di̱ nyian nkyangcat A̱tyap ba a̱ni ma̱ng si̱ á̱kpa̱ndang swat mba ba. Mi̱ á̱lyiat nggu na: “N shyia̱ ma̱ng a̱gwai ma̱nang fi̱k nta̱m nung ji a̱ni di̱ fam a̱gwomna̱ti hu, a̱ghwon nang Diin malifang, di̱n jen jhyang a̱ni, n si̱ shyia̱ a̱wat lyiat ndung ma̱ng a̱yaakwak a̱son ma̱ a̱di̱di̱t.” A̱wot a̱ ku nwuan a̱ma̱bwoi. Mami a̱ma̱bwoi nggu na, a̱ mkpaat a̱za̱za̱rak kidee, da̱zi̱ya mat ntyok njhyang bah, a̱wot mat a̱yaakwak a̱son ma̱ a̱byin ka.
Mi̱ kwi Bunggwon hu, a̱tyu kuriya a̱ yong a̱ghyi famkhai mundundung Zangon Kataf/Jaba a̱ni, Barr. Sunday Marshall Ka̱tung wa̱i ngguu nang a̱tyutyei swat nyinyang, a̱nyan wa mi̱ á̱lyiat nggu na si̱ mbeang...: "A̱ ku neap shyicet nggu hu mat ya a̱son á̱niet nggu ba di̱ nfam khap, tat-a̱pyia̱, ma̱ng ya a̱son socioeconomic A̱tyap ba ma̱ng Si̱tet Ka̱duna ji da̱ a̱ka̱nyiung."
Jupita
(a̱lama: ) hwa yet pi̱lanet fwuon kyiak neet Mam hu.
Si̱stem Mam
Swánga̱lyiatwuki
Swánga̱lyiatwuki (Shong: Wiktionary) yet ta̱m a̱gban swáng a̱lyiat wa ku shyia̱ a̱cyetaneang ka a̱ni, nang á̱ khwuk nkyang na̱ shyia̱ a̱gban swáng a̱lyiat na ma̱sa̱t (nang sw(a/á)ng a̱lyiat, kh(a/á)m a̱lyiat, a̱man tyap, nok-a̱ka̱feang a̱lyem, b.s.n.) da̱ á̱za̱za̱rak lilyem á̱nietbishyi a̱mgba̱m ma̱ng lilyem nang á̱ bwoi ku nwai yet á̱za̱za̱rak a̱ni. Nkyang nani nang á̱ nwuai ndyo a̱ni byia̱ wa̱i a̱lyiat, nghwughwu mat tyai kídee, (n)vak yei, bwoi a̱lyoot, inflection, kídee, tityan, swáng a̱lyiat a̱meang, ma̱ng bwan a̱lyem swáng a̱lyiat naat mi̱ lilyem ghyáng, ma̱ng nkyang jhyang. Ta̱m jhyuk hwa ku yet nang á̱ nyia̱ di̱n vak wuki. A̱lyoot nji yet a̱mun swáng a̱lyiat ma̱ng wuki kya. Ji̱ shyia̱ mi̱ lilyem. Ma̱nang di̱ ta̱m a̱meang nji hu Wukipedia, Swánga̱lyiatwuki yet ta̱m Sotbeang Wukimedia hwa, a̱wot mba ba̱ nyia̱ ta̱m ba, ba̱ yet á̱nietjhyuk bya á̱ nwai teang mba a̱ni nang á̱ ka ngyei "A̱swánga̱lyiatwuki ba" a̱ni. Kyanglilyiit wuki nji, MediaWiki, ni̱ ghwon kpa̱mkpaan ma̱ng konyan wa vak gu shyia̱ nwuai a̱ma̱ntei ka, a̱wot gu si̱ maai khwuk a̱ nwuo jhyuk nkyang ma̱ nka.
A̱ka̱fwuop nta
Sotbeang Wukimedia
Michelangelo
Michelangelo di Lodovico Buonarroti Simoni (6 Zwat Tsat 1475 – 18 Zwat Sweang 1564), á̱ ku lyen nggu nang Micelangelo ma̱ nyom a̱ni, ku yet a̱tyumat nghwughwu a̱byin Italiya wa a̱ ka ngyet a̱tyuswup nghwughwu, a̱tyulyen ghwang a̱ka̱sa ma̱ng a̱tyulyuut a̱bwom a̱nwuat jen A̱gba̱ndang Shyip ma̱ng Swuan nang á̱ ku byin mami Ri̱pobi̱lik Fi̱ra̱ntse wu a̱ni, a̱nyan wa ta̱m nggu hu ku byia̱ cet fuut nkyang ma̱ a̱di̱di̱t ba̱t mi̱ ya a̱son nyian nghwughwu Fam Jenshyung hu, ma̱ a̱khapsak di̱ fam a̱meang á̱di̱dam tat-a̱pyia̱ lyen a̱tyubishyi ma̱ng swanta di̱n jen Shyip ma̱ng Swuan ji.
Á̱nietnyia̱ nghwughwu ma̱ng á̱nietlyen ghwang a̱ka̱sa Byin_1475 Kwi_1564
Pi̱luto
Pi̱luto (a̱lama: ma̱ng ) yet tangka̱i son pi̱lanet hwa kyiak neet Mam hu.
Na̱ptun
(a̱lama: ) hwa yet pi̱lanet a̱ni̱nai hu kyiak neet mi̱ Mam hu ma̱ng si̱ ku swak kuzang nhu nang sot IAU ji shim ku laai shyia̱ gbang a̱ni mi̱ Si̱stem Mam hu. Huhwa yet pi̱lanet naai ku swak ma̱ng shi mi̱ Si̱stem Mam hu di̱n vak shi diamita, ma̱ng tat hu ku swak ma̱ng shi vam, ma̱ng si̱ ku swak ma̱ng nkyang mami nhu a̱ni. Ku lan Swanta hu ma̱ng shi a̱ka̱swak a̱na̱tat, a̱wot ku si̱ swak a̱hyaai hyia̱k nhu ka Yuranut ma̱ a̱da̱dei.
Pi̱luto
Si̱stem Mam
Na̱ptun
Si̱stem Mam
Miguel de Cervantes
Miguel de Cervantes Saavedra (29 Zwat A̱kubunyiung 1547 – 23 Zwat Nyaai 1616) ku yet a̱tyulyuut a̱byin Si̱pen a̱ghyang wa. Kwambwat nggu hu nang á̱ swak lyen a̱ni wa yet Don Quijote de la Mancha. Á̱ kyiak nhu ku yet a̱son ka di̱ ce a̱yaanovel mam a̱fwun hu, a̱wot mat a̱nia wa Cervantes si̱ yet a̱tyulyuut novel a̱son wu. Á̱ ku shei kwambwat hu byia̱ mi̱ bibyin 65 hwa. Á̱ bu si̱ nkyiak ta̱m hu nang si̱ ku swak da̱ a̱mgba̱m mkpa̱m lyuut ku swak ma̱ng yet a̱tsatsak a̱ni. Di̱n jen jhyang, á̱ ngyei nggu "A̱fai-a̱gwam Sa̱taya".
Makyuri
(a̱lama: ) hwa yet a̱son pi̱lanet ka kyiak neet mi̱ Mam hu ma̱ng a̱bacuncwiit pi̱lanet ka a̱mgba̱m mi̱ Si̱stem Mam hu. Pi̱lanet hwa ku yet a̱tai a̱zwu ku sang kicong lyen-a̱byin a̱ni a̱wot lili wun hu si̱ hyaat ba̱t (nang á̱ ngyei ekzosfiya). Bi̱ri̱ng ma̱ng yet a̱bacuncwiit pi̱lanet ka mi̱ Si̱stem Mam hu ma̱ng diamita ca̱caat a̱ncaat kilomita 4,880 (met 3,030), a̱kpa %38 Swanta hu, Makyuri nhyat ku si̱ maai byia̱ kpa̱mkpaan ma̱ng tangka̱i gi̱raviti a̱tai nang Mat a̱ni. Makyuri byia̱ kyai magi̱net ku shaishi̱shai a̱ni ma̱ng cet ku shyia̱ kpa̱mkpaan ma̱ng a̱kpa %1 si̱ Swanta hu a̱wot ku si̱ lyin a̱za̱za̱rak zwat a̱pyia̱ nhu.
Si̱ri̱t
(1) Si̱ri̱t (Shong: Ceres; a̱lama: ) yet tangka̱i a̱bapi̱lanet hwa ma̱ng a̱sta̱roid mi̱ Si̱stem Mam hu.
Si̱stem Mam
Pala̱t
(2) Pala̱t (Shong: Pallas; a̱lama: ) hwa yet a̱sta̱roid kyiak neet Mam hu.
Si̱stem Mam
Va̱si̱ta
(4) Va̱si̱ta (Shong: Vesta; a̱lama: ) hwa yet a̱sta̱roid kyiak neet Mam hu.
Si̱stem Mam
Mmanshan Naijeriya
Mmanshan Naijeriya na, ni̱nia yet a̱yaakwak a̱son di̱ tyei khwi ncam ma̱ng cok a̱byin ka a̱mgba̱m.
Ya̱fang
A̱khwot Á̱kwop Naijeriya
Kwawat
Kwawat (Shong: Quaoar; a̱lama: ) yet tangka̱i son pi̱lanet hwa kyiak neet Mam hu.
Si̱stem Mam
Hawumea
Hawumea (a̱lama: ) yet tangka̱i son pi̱lanet hwa kyiak neet Mam hu.
Si̱stem Mam
Si̱stem Mam hu hwa yet vak a̱cyet Mam hu ma̱ng nkyang na na̱ shyia̱ mami na̱ kaat nhu nang cet gi̱raviti hwa ba̱ng ndung a̱ni. Nkyang na na̱ swak ma̱ng shi mami ninia yet a̱yaapi̱lanet ba, kyiak neet mi̱ Mam hu: a̱yaapi̱lanet a̱naai ba̱ byia̱ a̱byin a̱ni nang á̱ ngyei Makyuri, A̱na̱ndan, Swanta ma̱ng Mat, a̱ca̱cet a̱yaapi̱lanet wun a̱feang nang á̱ ngyei Jupita ma̱ng Satun, mbeang a̱yaapi̱lanet taan a̱feang nang á̱ ngyei Yuranut ma̱ng Na̱ptun a̱ni.
Hawumea
Si̱stem Mam
Si̱stem Mam
Si̱stem Mam hu byia̱ Mam ma̱ng a̱yaapi̱lanet bani:
*
Makemake
Si̱stem Mam
Si̱tna
Si̱tna (Shong: Sedna; a̱lama: ) yet tangka̱i son pi̱lanet hwa kyiak neet Mam hu.
Si̱stem Mam
Gonggong
Gonggong (a̱lama: ) yet tangka̱i son pi̱lanet hwa kyiak neet Mam hu.
Si̱stem Mam
Ori̱kut
Ori̱kut (Shong: Orcus; a̱lama: ) yet tangka̱i son pi̱lanet hwa kyiak neet Mam hu.
Si̱stem Mam
Fam A̱ka̱wa̱tyia̱
Fam A̱ka̱wa̱tyia̱ (Shong: Middle Belt ku Middle-Belt) yet fam hwa ma̱ a̱byin Naijeriya ma̱ng swáng a̱lyiat nang á̱ ngyei a̱vwuo ka ka̱ neap kyiak neet mi̱ fam A̱za ba̱ng si̱ nat A̱tak Naijeriya hu. Huhwa yet a̱kum kap a̱tak a̱khwukhwop Fam-a̱byin A̱za Naijeriya ka, a̱wot ma̱nini, á̱ ka̱u ku si̱ yet fam-a̱byin A̱za-A̱ka̱wa̱tyia̱ Naijeriya, a̱wot nkap jhyang si̱ shyia̱ nfam-a̱byin A̱za-A̱tyin ma̱ng A̱za-Jenshyung Naijeriya na. Á̱ si̱ sang a̱gba̱ndang nwap a̱nyiung a̱ yai koji a̱mami nhu. Á̱ bu si̱ byia̱ Fam A̱keangtung Mundundung hu di̱ fam-a̱byin hu.
Ya̱fang
Nfam-a̱byin Naijeriya
Erit
Erit (Shong: Eris; a̱lama: ; zwunzwuo a̱da̱dei-pi̱lanet 136199 Erit) hwa yet son pi̱lanet ji̱ lan ma̱ng kyai ma̱ng sweang ji ji̱ lan ma̱ng shi a̱ni mi̱ Si̱stem Mam hu. A̱ yet kyang hu á̱ ngyei trans-Neptunian object (TNO) wa mi̱ bibyai ku seang ka a̱wot nfam a̱za ma̱ng a̱tak nggu na ni̱ bwan di̱ nyia̱ fi̱p ma̱ng nghyang. Sot á̱nietnta̱m Palomar Observatory ji, nang Mike Brown wa yet a̱kwak a̱son wu, jija ku ta̱taat Erit mi̱ Zwat Jhyiung 2005 a̱wot á̱ si̱ shim cucuk hu di̱ ngaan a̱lyia̱ a̱kya.
Marok Ga̱ndu
Marok Ga̱ndu, ku Marock Ga̱ndu ma̱ng Marok Ga̱ndu Magata (18?? - 1902) ku yet a̱tyuvwuong á̱niet a̱tsaai á̱khwo a̱ neet Jenshyung Afrika a̱ si̱ ma ngyet a̱kwak a̱son nzwang A̱tyap, a̱nyan wa ku khwu di̱ cam a̱byin nggu ka a̱ni.
Yebaat ma̱ng hyaai
Sheda a̱ghyang a̱bwonu Ninyio (2008) neet kwok a̱bwonu si̱ tyaat yebaat Ga̱ndu hu a̱nii: Á̱ tak nyia̱ á̱ si̱si̱ nswat guu di̱n shan a̱zaghyi jhyuai maat hu. Hyaai huni si̱ khwat tyei bobwot di̱ yong ka̱tsak ma̱ng ka̱ngka̱ng A̱tyap ba ma̱ a̱tyetuk nwuai á̱niet Bi̱ri̱ti̱n ba.
Yohanna (n.m.z.) a mbeang Akau (2014) ma lyiat tazwa hyaai nggu hu, a̱wot ma̱ mam zwat ku vwuon ma̱ng si̱ á̱ghyang hu.
Zwakhwu
Si̱sak ma̱ng a̱lyiat Kazah-Toure mami Achi et al. (2019), á̱ zama bwom a̱bwom nwuat shi a̱ghyang mat á̱ nsak gu mi̱ fwuo tat da̱ a̱beam 1940, koji ma̱ A̱byin A̱tyap ka di̱n jen gya̱ra̱p ma̱ng song, á̱ njhyung za̱kwa a̱ngi̱ri̱m nggu ji, kwa̱i, ma̱ng a̱ka̱tuk hyaai ma̱ng jen doot fwuo ce nggu hu a̱ni, a̱wot kyang a̱ga̱de, á̱ si̱ bwoi a̱bwom ka di̱n Tyap jija bah, a̱wot da̱ a̱lyem Kpat ja.
Ya̱fang
Nkwaa̱mbwat
kwi_1902 A̱tyap
Ma̱sa̱t
A̱bwom a̱byin: "Bilady, Bilady, Bilady" ("بلادي، بلادي، بلادي") ("A̱byin nung ka, A̱byin nung ka, A̱byin nung ka")
A̱byin Ma̱sa̱t ku Ma̱sa̱r ku Misi̱ri ku Iji̱p (La̱ra̱ba: مِصر, Miṣr; Shong: Egypt /ˈiːdʒɪpt/), á̱ lyen ma̱ng a̱lyoot a̱gwomna̱ti ka nang Ri̱pobi̱lik A̱la̱ra̱ba Ma̱sa̱t wu (Shong: Arab Republic of Egypt), yet a̱byin ka̱ shyia̱ vam-a̱byin ku swak nyiung kya a̱ni, kyiak neet da̱ a̱ta̱m fam a̱za-a̱tyin Afi̱rika ka ma̱ng a̱ta̱m fam a̱tak-jenshyung A̱siya ka di̱n vak a̱byia̱k a̱byin a̱ ku bwuo Li̱m-a̱byin Si̱nai hu a̱ni. Ma̱sa̱t yet a̱byin Meditaroniya kya ka̱ byia̱ a̱gi̱gak ma̱ng Tyiang A̱byin Gaza ji (Pa̱la̱sti̱n) ma̱ng Isi̱rela di̱ fam a̱za-a̱tyin hu, A̱ngam A̱sa̱khwot A̱ka̱ba wu ma̱ng A̱shong Kyai A̱sa̱khwot wu di̱ fam a̱tyin hu, Sudan di̱ fam a̱tak hu, ma̱ng Li̱biya di̱ fam jenshyung hu. A̱ma̱nyi A̱ngam A̱sa̱khwot A̱kaba si̱ myiai Urdun, a̱ma̱nyi A̱shong Kyai A̱sa̱khwot ka si̱ myian Sa̱udi A̱rabiya, a̱wot a̱ma̱nyi Meditaroniya ka si̱ myiai Helat, Turkiya ma̱ng Kuburut shimba á̱ mbyia̱ a̱nyiung ma̱ng bibyin hu ka̱ byia̱ gak a̱byin ma̱ng Ma̱sa̱t a̱ni bah.
Ya̱fang
Bibyin_swanta Bibyin_Afrika Bibyin_A̱za_Afrika
Fam A̱keangtung Mundundung (Naijeriya)
Fam A̱keangtung Mundundung (FA̱M) hu (Shong: Federal Capital Territory (FCT)) yet a̱bafam kya mi̱ Fam A̱ka̱wa̱tyia̱ Naijeriya. A̱buja, a̱keangtung Naijeriya ka, shyia̱ a̱bafam kani. Á̱ ku mat FA̱M hu ma̱ a̱lyia̱ 1976 kya neet mi̱ nkap sí̱tet nang á̱khwukhwop sí̱tet Ka̱duna, Kwara, Nija, ma̱ng Pi̱lato, ma̱ng a̱gba̱ndang kap a̱byin hu neet Si̱tet Nija. Fam A̱keangtung Mundundung hu shyia̱ di̱ fam kwai-nfwuo-á̱niet A̱za-A̱ka̱wa̱tyia̱ a̱byin Naijeriya hwa. A̱wot ku si̱ nwai yet si̱tet ja, mat a̱nia wa, ku si̱ byia̱ a̱yaagwomna bah; mi̱ a̱yaaminista Kwak A̱son Fam A̱keangtung Mundundung ba nang A̱kwak a̱son a̱byin Naijeriya wu ti̱n a̱ni, bibya nyia̱ tyok tazwa nhu.
A̱bapi̱lanet
A̱bapi̱lanet yet a̱da̱dei vam kyai tswazwa wa gu cyet di̱di̱ri̱k ma̱ng vak a̱cyet Mam hu, a̱ si̱ lat a̱mgba̱m a̱yaapi̱lanet taada a̱ni̱nai ba a̱wot a̱ si̱ ka ngyet ta̱cya̱ a̱pyia̱ nkikya. Kidee a̱bapi̱lanet jhyang ja yet Pi̱luto. Kyang nyiung ku tyia̱ a̱yaagwak lyen-pi̱lanet ba di̱dang da̱ a̱bayaapi̱lanet ba huhwa yet a̱di̱dam wu nyia̱ ba̱ maai byia̱ swuan, ma̱nang á̱ ku tyai ma̱ a̱lyia̱ 2015 ma̱ a̱cyet Dawn naat Si̱ri̱t mbeang a̱cyet New Horizons naat mi̱ Pi̱luto.
Ya̱fang
Si̱stem Mam
Mina
thumb|A̱na̱nwuai a̱keang Mina thumb|A̱vwuo ka nang a̱gba̱ndang a̱keang Mina nshyia̱ a̱ni mami Naijeriya
A̱keang Mina yet a̱gba̱ndang a̱keang wa (á̱ ku tyan shi á̱niet nggu hu á̱ sak 304,113 ma̱ a̱lyia̱ 2007) di̱ fam-a̱byin Fam A̱ka̱wa̱tyia̱ Naijeriya hu. Kikya yet a̱keangtung Si̱tet Nija ka, a̱nyiung mami a̱yaasi̱tet mundundung 36 ba. Ka̱ byia̱ nnwap a̱feang nia: A̱nupe ba ma̱ng Á̱nietmangfwuo ba. thumb|Mina, nok A̱mali A̱tung Si̱tet Nija hu
Ya̱fang
Naijeriya A̱ka̱keang_mami_Naijeriya A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Nija Si̱tet Nija A̱ca̱cet a̱ka̱keang Naijeriya
Mam Sa̱t (Ndiya)
Mam Sa̱t hu yet a̱gwai nia nang á̱ gwai kuzang a̱lyia̱ ma̱ a̱tuk mam 15 Zwat A̱ni̱nai, ku si̱ ka ngyet mam fwung hwa mi̱ Ndiya. Á̱ gwai a̱gwai nani mat sa̱t hu nang a̱byin ka ku shyia̱ a̱ni mbwak Muna̱pyia̱ A̱byintyok hu ma̱ a̱tuk mam 15 Zwat A̱ni̱nai 1947, a̱tuk ka nang Ta̱m Sa̱t Ndiya ji, ji̱ sak cet kpa cam a̱byin hu mi̱ mbwak sot Indian Constituent Assembly ji, ku ta̱bat ta̱m a̱ni. Ndiya si̱ sak A̱gwam George VI nang a̱kwak a̱son a̱byin ba̱ng si̱ tat jen ji nang a̱byin ka byang yet ri̱pobi̱lik a̱ni a̱wot á̱ si̱ tyia̱ Kwaa̱mbwat Cam a̱byin Ndiya hu di̱n ta̱m ma̱ a̱tuk mam Zwat Jhyiung (nang á̱ gwai nang Mam Ri̱pobi̱lik Ndiya a̱ni) a̱wot á̱ si̱ ma nshai a̱son swang a̱lyiat a̱lyoot nka ka "tyok", Tyok Ndiya, ma̱ng kpaat cam a̱byin hu, Kwaa̱mbwat Cam Ndiya. Ndiya si̱ swan ma̱sa̱t a̱ma̱lyim a̱guguut sa̱t wu nang á̱ ku ntyei za̱t ba̱t di̱ mi̱n weam a̱sok mbeang lak khwi a̱yaaoda a̱gwoma̱ti ba nang a̱kwak a̱son Indian National Congress wu Mahatma Gandhi ku bwuo a̱ bai ndyo a̱ni.
Ndiya
Mikziko
A̱bwom a̱byin: "Himno Nacional Mexicano" ("A̱bwom A̱byin Mikziko")
A̱byin Mikziko (Si̱pen: México /ˈmexiko/; lilyem Nahwa: Mēxihco; Shong: Mexico), á̱ lyen ma̱ng a̱lyoot a̱gwomna̱ti nka ka nang Muná̱pyia̱ Sí̱tet Mikziko, M.S.M. ku MSM hu (Si̱pen: Estados Unidos Mexicanos /esˈtaðos uˈniðoz mexiˈkanos/, EUM; Shong: United Mexican States) a̱ni, yet a̱byin kya ma̱ a̱tak fam-a̱byin Amerika A̱za ka. Ka̱ byia̱ a̱gi̱gak di̱ fam a̱za hu ma̱ng Muná̱pyia̱ Sí̱tet Amerika; di̱ fam a̱tak ma̱ng jenshyung hu ma̱ng A̱gba̱ndang Kyai A̱sa̱khwot Pasi̱fi̱k wu; di̱ fam a̱tak-a̱tyin hu ma̱ng Gwatemala, Beliz, mbeang Kyai A̱sa̱khwot Karibi hu; a̱wot di̱ fam a̱tyin hu ma̱ng A̱ngam A̱sa̱khwot Mikziko wu. A̱byin Mikziko ngaat ka̱ si̱ kup shi kyai a̱byin kilomita a̱ma̱ntaa̱naai 1,972,550 (met a̱ma̱ntaa̱naai 761,610), si̱ ku tyia̱ ka̱ si̱ yet a̱byin 13 ka̱ swak ma̱ng shi kyai a̱byin a̱ni mi̱ swanta hu; ma̱ng shi á̱niet ku shyia̱ kpa̱mkpaan ma̱ng 126,014,024, ka̱ si̱ yet a̱byin 10 ka̱ swak ma̱ng shi á̱niet a̱wot ka̱ si̱ swak kuzangka mi̱ swanta hu ma̱ng á̱niet ba̱ lyiat a̱lyem Si̱pen a̱ni. A̱byin Mikziko yet a̱si̱ mundundung kya ka̱ byia̱ sí̱tet 31 ma̱ng A̱gba̱ndang A̱keang Mikziko, a̱keangtung nka ka ma̱ng metropolit ku swak ma̱ng shi a̱ni. A̱ca̱cet nfam dandi ghyáng ni̱nia yet: Guadalajara, Monterrey, Puebla, Toluca, Tijuana, Ciudad Juárez, ma̱ng León.
A̱bwoi
Abwoi (Tyap ("Maba̱ta̱do"): A̠bwoi, A̠boi. Vak lyuut ghyang: Obwoi; (Gwoot): A̠bvwoi, A̠bvoi; Jhyuo: A̠bvwoi, A̠bvoi; Daa: Ku, Buboi, Bomboin; Kyoli: Amboyinye; Byoot: Nezhen; Kpat: Dodo) yet khwi taada Afi̱rika hwa ku nyia̱ nkyang di̱niat-di̱niat a̱ni nang á̱sam bya ma̱nyin byia̱ a̱wat shyia̱ a̱mami. A̱wot á̱ ni̱ kyiak nyia̱ ba̱ yet tswá a̱yaatyia̱ gbangban ja ji̱ ni̱ bwuok a̱ bai á̱ bu byin nang mman a̱ni, nang nwunwuat mba hwa á̱ fwuong ma̱nyin nhu a̱wot á̱ si̱ mi̱n di mba baa. Sot jini byia̱ kuntyin tsi̱tsak á̱niet pi̱lato a̱ka̱wa̱tyia̱ Naijeriya ka̱ doot á̱ mi̱n ngyei mba Á̱nienzi̱t a? Mami á̱niet bani, á̱ si̱ mbyia̱ Á̱niet Tswaywan, A̱tyap, A̱jhyuo, A̱sunkurum, A̱koro, A̱daa, Á̱nietza̱fan ma̱ng á̱ghyang.
Á̱nietkhwi ba ni̱ kwi á̱pyia̱mba nci̱ri̱ng ma̱ a̱lyia̱ ka a̱wot ba̱ bu tung da̱ a̱vwuo a̱nyiung a̱ka̱nyiung ma̱ a̱lyia̱, a̱wot A̱bwoi ba ni̱ lyiat ma̱ng a̱mba di̱n jen a̱ja tazwa nkyang na na̱ naat mbwuot ma̱ a̱keang ka a̱ni.
Ya̱fang
Khwi
Muhammadu Buhari
197px|right Muhammadu Buhari GCFR (byin a̱tuk mam 17 Zwat Swak ma̱ng Sweang 1942) yet a̱tyu kwai nfwuo Naijeriya wa. Nggu wa yet A̱kwak A̱son A̱byin Naijeriya neet a̱lyia̱ 2015. Buhari fwung ta̱m A̱khwot A̱kwop A̱byin nang gu yet Mejo-Jena̱ra wa. A̱ ku yet A̱kwak A̱son A̱byin mi̱ njen nyia̱ tyok A̱khwot A̱kwop kyiak neet 1983 ba̱ng si̱ nat 1985. A̱ ku shyia̱ yet A̱kwak A̱son A̱byin wu danian la̱pa̱nu ca̱t hyaai á̱niet nggu ma̱ng susot A̱khwot A̱kwop á̱ghyang.
Ya̱fang
Naijeriya
Naai A̱gwaza
Naai A̱gwaza yet a̱lyiat nia nang a̱tyubishyi lyiat ma̱ng A̱gwaza a̱ni. A̱lyiat na na̱ li a̱ni: ja̱u, kyuak ntong, ma̱ng naai cat kyang.
Musa Bityong
Musa Bityong (/musɑː bitjɔːŋ/), á̱ ka ndyuut Musa Bitiyong ku yet la̱fta̱nan konel wa ma̱ng A̱khwot A̱kwop A̱byin Naijeriya wu, a̱ ku khwu mbwak a̱gwomna̱ti Ibrahim Babangida di̱n vak mang a̱ta-ndong ma̱ a̱lyia̱ 1986 dundung ma̱ng Mejo Jenera Mamman Vatsa ma̱ng a̱ni̱nai a̱ghyang nang á̱ ku bat mba a̱hyiak nyia̱ ba̱ la̱p a̱shwuk ba̱ ta̱wap a̱gwomna̱ti ba.
Gwomna A̱wan
Gwomna Da̱nladi A̱wan (1915 – 1 Zwat Swak 2008) ku yet a̱gwam A̱gwoot wa, a̱wot a̱ si̱ ka ngyet a̱gwam a̱nyiung a̱ ku labeang a̱ swak di̱ cuk tyok ji ma̱ng a̱feang wu mi̱ Afi̱rika a̱mgba̱m; a̱ ku tyok ndyia̱ 63 nia (1945 - 2008). A̱ ku ba̱ng a̱lyoot tyok ka nang á̱ ngyei, Chief of Kagoro di̱n Shong a̱ni.
Ya̱fang
Byin 1915 Kwi 2008
John Ba̱la Gora
A̱tyoli John Nwuanma̱ghyi Ba̱la Gora ku Yoona Nwuanma̱ghyi Ba̱la Gora (byin 7 Zwat Swak ma̱ng Jhyiung 1957) wa yet Danmadami A̱tyap wu. Nggu wa ku yet a̱son a̱tyulyuut A̱gwatyap ka kyiak neet di̱n jen nang á̱ kpaat a̱byintyok ka ma̱ a̱lyia̱ 1996 nang A̱gwam Ba̱la A̱de Da̱ukee si̱ yet A̱gwatyap ntsa wu. A̱ci̱t nggu wu wa yet A̱tyoli Yakubu Uma̱ru Gora.
A̱son shyicet
Á̱ byin nggu ma̱ a̱tuk mam 7 Zwat Swak ma̱ng Jhyiung 1957 ma̱ a̱bakeang A̱fan Tsaai (ku Magata) kya. A̱tyia̱ mbyin nggu wa ku yet Madaki Ta̱una, a̱fai Ka̱boshyia̱, a̱fai Mugu, a̱fai Wanee, a̱fai Gwaza, a̱fai A̱la, a̱fai Gata, a̱fai Ga̱ya, a̱fai Njei, a̱fai A̱gbaat, a̱tyia̱ kwai A̱tyap a̱wa.
A̱yang-a̱khwop nggu wu, Ka̱maca Pius, wa ku tyia̱ nggu a̱lyoot ka, Nwuanma̱ghyi, a̱wot ma̱nang gu nsan Yesu a̱ si̱ nwuo khwi a̱ni mi̱ Cod Katolika mba hu a̱ja, a̱wot á̱ shim nggu cucuk hu, a̱ si̱si̱ nkhai a̱lyoot ka, John. Ma̱ a̱lyia̱ 1968, John si̱ shyia̱ nwuai da̱ a̱vwuo fang ma̱ng a̱lyoot ka, Ayuba Ta̱una. A̱wot ma̱nang gu nnwuo khwi a̱ni, a̱ si̱si̱ shai a̱lyoot ka ntyia̱ John Ta̱una á̱ si̱ lyen nggu ma̱ng a̱lyoot a̱kya ba̱ng si̱ tat jen tyiai A̱lifang Pi̱raimari nggu hu ma̱ a̱lyia̱ 1974.
Da̱ a̱kwonu a̱kya, a̱tyia̱ mbyin ma̱ng a̱shishyuo a̱ ntung a̱tyia̱ nggu wu a̱ni, a̱nyan wa na bai yet A̱gwatyap ntsa wu, A̱gwam Ba̱la A̱de Da̱ukee Gora, si̱ shai a̱lyoot a̱tyia̱ nggu ka nat mi̱ Ba̱la Gora. Huhwa mbyia̱ nang kyiak neet mi̱ tyiai Pi̱raimari nggu hu tat a̱fwun, a̱lyoot nggu ka si̱ yet John Bala Gora.
Wali̱t (a̱lyem)
Wali̱t (Cymraeg ku y Gymraeg ) yet a̱lyem Keli̱tik kya ka̱ shyia̱ di̱ a̱bansot Bi̱ri̱ttonik ka ka̱ yet a̱lyem A̱wali̱t ba a̱ni. Á̱ lyiat Wali̱t ji ma̱ a̱byin-byin ka Wali̱t, á̱ghyang si̱ lyiat ma̱ a̱byin Nggi̱lan, ma̱ng Y Wladfa (koloni Wali̱t jhyang mi̱ Provin Cubut, Ajentina Á̱ghyang á̱niet mi̱ Ka̱na̱da ma̱ng Muná̱pyia̱ Sí̱tet ba̱ nwai shi a̱ni lyiat bu lyiat nji ba̱ yet á̱ka̱mbwuon A̱wali̱t a̱ni, a̱mali (ma̱nang mi̱ Nova Scotia a̱ni). Gbangbang, á̱ ku lyen nji di̱n Shong nang a̱lyem "Bi̱ri̱ti̱n", "Ka̱mbi̱riya", "Ka̱mbi̱rik" ma̱ng a̱lyem "Ka̱mi̱ri".
John Ba̱la Gora
Tat-a̱pyia̱
A̱tyoli John ku tsa nat fang hu mi̱ L.E.A. Primary School, Mayayit (1968-1971). Ma̱ a̱lyia̱ 1972, a̱ si̱ shai a̱ nat L.E.A. Primary School Zango 1, a̱vwuo ka nang gu nshyia̱ First School Leaving Certificate nggu ma̱ a̱lyia̱ 1974. Nang gu ntyak a̱ni ma̱ a̱lyia̱ a̱kya, a̱ si̱ tsa a̱ nat Katsina Teachers College, a̱vwuo ka nang gu si̱ nshyia̱ kwaa̱mbwat Teachers Grade II nggu ma̱ a̱lyia̱ 1980. Bang ma̱ng a̱hwa, ma̱ a̱lyia̱ 1981, a̱ si̱ nwuo mi̱ Federal College of Education, Pankshin, a̱ si̱ tyak ma̱ng Nigeria Certificate in Education (NCE: CRS/HIST) ma̱ a̱lyia̱ 1984. Ku si̱ ba̱ yet nggu a̱tan kyang wa gu mbeang fang hu a̱ si̱ cat nwuai hu mi̱ Yunuvasi̱ti Nja̱t a̱ si̱ shyia̱ ma̱ a̱lyia̱ 1986, a̱ si̱ tyak ma̱ a̱lyia̱ 1989 ma̱ng Bachelor of Arts Education (B.A. ED: REL). A̱ bu si̱ mbeang fang hu a̱ja kyiak neet ma̱ a̱lyia̱ 1990 ba̱ng si̱ nat 1991. A̱ si̱ yok a̱nia bah. Ma nggu, a̱ si̱ nat mi̱ Yunuvasi̱ti Ahmadu Bello nang á̱ ngyei ABU mi̱ Zariya mbeang International Institute of Christian Studies (IICS) mi̱ Muná̱pyia̱ Sí̱tet A̱merika a̱ni a̱ si̱ ta̱bat fang kyiak neet ma̱ a̱lyia̱ 1994 a̱ si̱ tyak ma̱ a̱lyia̱ 1995 ma̱ng Masters in Education (M.ED: REL), a̱wot a̱ si̱ bu fang a̱ja tsi̱tsak 1994 ma̱ng 1995 a̱ si̱ shyia̱ kwaa̱mbwat IICS. Nang gu njhyem fang a̱hwa, ma̱ a̱lyia̱ 2014, a̱ si̱ bu ta̱bat fang mi̱ Yunuvasi̱ti Nja̱t mi̱ PhD program ghyang.
Wali̱t (a̱lyem)
Ya̱fang
Lilyem Ndo–Yurop Lilyem Yurop Wali̱t
John Ba̱la Gora
Tat-a̱pyia̱
A̱tyoli John ku ncong a̱yaawokshop, a̱yaasemina ma̱ng a̱yaakos ma̱ a̱di̱di̱t a̱mami ma̱ng a̱ta̱usa si̱tet ka.